Az év festõje legközelebb Buddhát rajzol - videó, fotók
A kunszigeti Mészáros Ádám rajzolt már gyerekfalat a makói Hagymatikum Fürdõben is, mely Makovecz Imre utolsó munkája.
"Az egyik nagy festékgyártó cég szponzorálta `Az év festõje ́ versenyt. A négytagú zsûri a falfestmények kidolgozását, színharmóniáját egyaránt vizsgálta.
Két falfestménnyel neveztem a megmérettetésre: az egyiken oroszláncsaládot ábrázoltam a megrendelõ kérésére, míg a másikon afrikai tájon sétáló elefántot.
Nagy örömömre több tucatnyi nevezõ közül végül az én munkáimat ítélték a legjobbnak" – kezdte a kisalfold-hu-nak a kunszigeti Mészáros Ádám.
A díjhoz nem csupán elismerõ oklevél járt "Az év festõjének", hanem 700-800 ezer forintban munkaeszközök is.
"4-5 négyzetméteres falfestményt körülbelül öt nap alatt festek meg. Különösen kedves emlék számomra, hogy a makói Hagymatikum Fürdõbe is meghívást kaptam tavaly, ahol arra kértek fel, hogy gyerekrajzokat készítsek egy öttagú csapat tagjaként.
A fürdõ a világhírû építész, Makovecz Imre utolsó munkája volt: különösen jó érzés volt itt dolgozni" – folytatta a húszas évei elején járó fiatal festõ.
"Öt éve dolgozom festõként, Ausztriában dolgozom alkalmazottként. Terveim szerint hamarosan a sajátlábamra tudok állni, s kizárólag azzal foglalkozhatok, amit a legjobban szeretek a munkában: a falfestészettel.
Szerencsére erre minden esélyem megvan, a megrendelések egymásután érkeznek, legközelebb egy osztrák férfi kérésére Buddhát fogom ábrázolni a házában" – zárta szavait Mészáros Ádám.
festészet Gyõr szakma Kunsziget